**csengőd község JEGYZŐJE**

**ELŐTERJESZTÉS**

(a Képviselő-testület 2019. november 26-ai ülésére)

**Tárgy:az önkormányzat szervezeti – és működési szabályzatáról szóló rendelet megalkotása**

Az Alaptörvény 32. cikk (1) bekezdés d) pontja szerint a helyi önkormányzat a helyi közügyek intézése körében törvény keretei között meghatározza szervezeti és működési rendjét.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 53. § (1) bekezdése szerint a képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:

a) az önkormányzat hivatalos megnevezéséről, székhelyéről;

b) a képviselő-testület átruházott hatásköreinek felsorolásáról;

c) a képviselő-testület üléseinek összehívásáról, vezetéséről, tanácskozási rendjéről;

d) az önkormányzati képviselőkre vonatkozó magatartási szabályokról, az ülés rendjének fenntartásáról és az annak érdekében hozható intézkedésekről;

e) a nyilvánosság biztosításáról;

f) a döntéshozatali eljárásról, a szavazás módjáról;

g) a rendeletalkotásról és határozathozatalról;

h) a képviselő-testület ülésének jegyzőkönyvéről;

i) a közmeghallgatásról;

j) az önkormányzat szerveiről, azok jogállásáról, feladatairól;

k) a jegyzőnek a jogszabálysértő döntések, működés jelzésére irányuló kötelezettségéről;

l) a képviselő-testület bizottságairól.

Csengőd Község Önkormányzatának szervezeti és működési szabályzatát Az önkormányzat szervezeti és működési szabályzatáról szóló 1/2018. (II.28.) önkormányzati rendelet tartalmazza.

Az alakuló ülésen a képviselő-testület a 92/2019.(X.31.)Kt.határozattal döntött arról, hogy felhatalmazza a jegyzőt Szervezeti –és működési szabályzatra vonatkozó önkormányzati rendelet-tervezet előkészítésére.

A Bács-Kiskun Megyei Kormányhivatal szakmai segítéségnyújtást adott a Szervezeti –és Működési Szabályzattal kapcsolatban, az abban foglaltakra tekintettel is készült el a rendelet-tervezet.

A fentiekre tekintettel javasolom, hogy a Képviselő-testület Az önkormányzat szervezeti –és működési szabályzatáról szóló rendelet-tervezetet vitassa meg és azt a rendelet-tervezetnek megfelelően fogadja el.

**C s e n g ő d, 2019. november 22.**

**dr. Boldoczki Krisztina sk.**

jegyző

**CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2019. (. ) önkormányzati rendelete**

**az önkormányzat szervezeti és működési szabályzatáról**

***(tervezet)***

Csengőd Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 53 § (1) bekezdésében és a 143.§ (3) bekezdés h) pontjában kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében eljárva, a Képviselő-testület a Környezetvédelmi Bizottság, a Pénzügyi Bizottság, a Szociális Bizottság és az Ügyrendi Bizottsága véleményének kikérésével a következőket rendeli el:

**I. Fejezet**

**Általános rendelkezések**

**1.§**

1. Az Önkormányzat hivatalos megnevezése: Csengőd Község Önkormányzata (továbbiakban: önkormányzat).
2. Az Önkormányzat székhelye: 6222 Csengőd, Dózsa György utca 35.
3. Az Önkormányzat hivatalos honlapja: <https://csengod.asp.lgov.hu>

(4) Az önkormányzat működése Csengőd község közigazgatási területére terjed ki.

(5) A képviselő-testület működése során a "Csengőd Község Önkormányzata” feliratú, a Magyar Köztársaság címerével ellátott bélyegzőt használja.

**2. §**

A képviselő-testületet a polgármester képviseli, de meghatározott ügyekben vagy esetenként a képviselő-testület erre más személyt is felhatalmazhat.

**II. Fejezet**

**A Képviselő-testület működésének szabályai**

**A Képviselő-testület tagjai, feladat- és hatásköre**

**3. §**

A Képviselő-testület tagjainak száma a polgármesterrel együtt 7 fő.

**4. §**

1. Az önkormányzat ellátja a Magyarország helyi önkormányzatairól szóló 2011. évi CLXXXIX. törvényben (a továbbiakban: Mötv.) meghatározott feladatokat.
2. A Képviselő-testület az önkormányzat feladatkörébe tartozó közszolgáltatások teljesítéséről, a feladatok ellátásáról, az általa létrehozott intézmények által vagy feladatellátásra kötött szerződés útján gondoskodik.
3. Az önkormányzat a kötelező és önként vállalt feladatainak felsorolását kormányzati funkciók szerint az 1. számú melléklet tartalmazza.
4. A Képviselő-testület által a polgármesterre és az állandó bizottságokra önkormányzati és önkormányzati hatósági átruházott hatásköröket a 2. számú melléklet tartalmazza.

**A Képviselő-testület munkaterve**

**5. §**

(1) A Képviselő-testület üléseit éves munkaterv szerint tartja. A munkaterv elkészítéséről a polgármester gondoskodik.

(2) A munkatervre vonatkozó javaslatokat a polgármesterhez kell benyújtani.

(3) A Képviselő-testület munkatervének programjára javaslatot tehetnek:

1. önkormányzati képviselők,
2. a Képviselő-testület bizottságai,
3. a helyi nemzetiségi önkormányzat,
4. az önkormányzati intézmények vezetői,
5. jegyző.

(4) A munkatervnek tartalmaznia kell:

1. az ülések időpontját, helyét,
2. a napirend tárgyát, előterjesztőjét, (külön előadó esetén annak megnevezését)
3. azoknak a bizottságoknak a megjelölését, amelyek az előterjesztést előzetesen tárgyalják,
4. a közmeghallgatás esetén annak időpontját, napirendjét.

(5) A következő naptári év munkatervének elfogadásáról a polgármester javaslatára a munkaterv szerinti utolsó rendes Képviselő-testületi ülésen a Képviselő-testület egyszerű többséggel határoz.

(6) Az elfogadott munkatervet meg kell küldeni:

1. a Képviselő-testület tagjainak,
2. a nem képviselő bizottsági tagoknak,
3. a nemzetiségi önkormányzatnak,
4. a munkatervben érintett előadóknak.

**A Képviselő-testület ülése**

**6. §**

1. A Képviselő-testület üléseinek típusai:
   1. alakuló ülés
   2. rendes ülés
   3. rendkívüli ülés
   4. közmeghallgatás
2. A Képviselő-testület ülését a polgármester (alpolgármester) hívja össze.
3. A polgármesteri és az alpolgármesteri tisztség egyidejű betöltetlensége, valamint tartós akadályoztatásuk esetén az Ügyrendi Bizottság elnöke (együttesen a továbbiakban: levezető elnök) jogosult a Képviselő-testület ülésének összehívására és vezetésére.

**Az alakuló ülés**

**7. §**

1. Az ülés összehívására az Mötv. 43. § szabályait kell alkalmazni.
2. Az alakuló ülés napirendje:
3. a Helyi Választási Bizottság tájékoztatója az önkormányzati választások eredményéről
4. az önkormányzati képviselők eskütétele
5. a polgármester eskütétele, a polgármesteri program ismertetése
6. előterjesztés a polgármester illetményének megállapítására
7. előterjesztés a Szervezeti és működési szabályzat módosítására, felülvizsgálatára
8. előterjesztés az alpolgármester megválasztására
9. az alpolgármester eskütétele
10. előterjesztés az alpolgármester tiszteletdíjának megállapítására
11. előterjesztés a képviselők tiszteletdíjának megállapítására
12. előterjesztés a képviselő-testület bizottságainak megválasztására
13. előterjesztés bizottsági tagok tiszteletdíjának megállapítására
14. a bizottságok nem képviselő tagjainak eskütétele

**Rendes ülés**

**8. §**

1. A Képviselő-testület évente legalább hat ülést tart.
2. Az ülés összehívására az Mötv. 44. § szabályait kell alkalmazni.
3. A helyi nemzetiséget érintő ügyekben a helyi nemzetiségi önkormányzat is kezdeményezheti a Képviselő-testület összehívását.
4. Az üléseket rendszerint keddi munkanapra, tizenhat órára kell összehívni. A Képviselő-testület rendes üléseit úgy kell összehívni, hogy az ülés napja ne essen ünnepnapot megelőző, vagy azt követő napra.
5. A polgármester a Képviselő-testület rendes ülését – indokolt esetben – az előzetesen meghatározottól eltérő időpontban is összehívhatja.
6. A képviselő-testületi rendes ülések időpontjáról, napirendjéről a település honlapján, valamint a Csengődi Polgármesteri Hivatal (továbbiakban: Polgármesteri Hivatal) hirdetőtábláján értesíteni kell a lakosságot.
7. A Képviselő-testület július hónapban – rendkívüli ok kivételével – nem ülésezik. (Nyári szünet)

**9. §**

1. A Képviselő-testület rendes ülésének napirendjére, azok tárgyalásának sorrendjére a polgármester a meghívóban tesz javaslatot.
2. A polgármester köteles a rendeletben meghatározott módon az ülés napirendjére felvenni:
3. az előterjesztéseket,
4. az önálló indítványokat,
5. az interpellációkat,
6. tájékoztatókat,
7. bejelentéseket.
8. A polgármester napirendi pontban beszámol az előző ülés óta tett fontosabb intézkedésekről, eseményekről, a lejárt határidejű határozatokról, a közbeszerzési és egyéb pályázatokról, illetve az önkormányzati kötelezettségvállalásokról.

**Rendkívüli ülés**

**10. §**

1. Halaszthatatlan döntést igénylő esetben rendkívüli ülést kell tartani.
2. Nem minősül rendkívüli ülésnek, ha a meghívó és az írásos előterjesztés az ülést megelőző négy nappal korábban kézbesíthető.
3. A Képviselő-testület rendkívüli ülését össze kell hívni:

a) a polgármester,

b) legalább a képviselők egynegyede,

c) a Képviselő-testület állandó bizottsága,

d) a jegyző indítványára.

**11. §**

1. A 10. § (3) bekezdés b) és d) pontjában meghatározott esetekben a rendkívüli ülés összehívására vonatkozó indítványnak tartalmaznia kell:

a) a rendkívüli ülés összehívására tett kezdeményezés indokait, illetve a Képviselő-testület állandó bizottságának e tárgyban hozott döntését,

b) a határozat-javaslatot,

c) az ülés napirendjére, helyére, időpontjára vonatkozó javaslatot,

d) a 10. § (3) bekezdés b) pontjában meghatározott esetben az önkormányzati képviselők sajátkezű aláírását.

(2) A 10. § (3) bekezdés b) és d) pontjában meghatározott esetekben a polgármester, lehetőleg az indítványban megjelölt időpontban, de ha az indítvány ennél rövidebb időpontra szól, legkésőbb a 10.§ (2) bekezdésében foglaltak szerint, köteles összehívni a Képviselő-testület ülését.

**12. §**

(1) A rendkívüli ülésre szóló meghívót és az írásos előterjesztést legalább a Képviselő-testületi ülés előtt 24 órával kell a képviselő-testület tagjainak és a jegyző részére kézbesíteni.

(2) Különösen sürgős esetben – az összes képviselő egyetértésével –, a rendkívüli ülés az (1) bekezdésben foglaltaktól eltérő módon és időben, telefonon és elektronikus úton is összehívható.

**13. §**

1. A rendkívüli Képviselő-testületi ülésen csak az a napirendi pont tárgyalható, amire az indítvány vonatkozott.
2. A napirendi pont beterjesztéséről a polgármester gondoskodik, az indítványozó, illetve képviselője a rendkívüli Képviselő-testületi ülés összehívásának és az indítvány napirendre tűzésének indokait ismertetheti.

**Közmeghallgatás**

**14.§**

* + - 1. A Képviselő-testület évente legalább egy alkalommal, előre meghirdetett közmeghallgatás keretében lehetővé teszi választópolgárok, helyben érdekelt közösségek, társadalmi szervezetek képviselői részére, hogy közvetlenül terjesszék elő közérdekű kérdéseiket, kezdeményezéseiket, tegyék meg javaslataikat.
      2. A közmeghallgatást igénylő napirendeket tárgyaló ülés időpontjáról, helyéről, napirendjéről 15 nappal a közmeghallgatás előtt helyben szokásos módon a lakosságot tájékoztatni kell.

**Az előterjesztések rendje, tartalmi, formai követelményei**

**15.§**

(1) Előterjesztésnek minősül:

a) a rendelet-tervezet,

b) a határozat-javaslat,

c) a beszámoló

d) tájékoztató

(2) Az előterjesztéseket írásban kell benyújtani, de a beszámoló és a tájékoztató s, indokolt esetben a határozat-javaslatot tartalmazó előterjesztés szóban is előterjeszthető.

(3) Az írásbeli előterjesztésnek általában tartalmaznia kell:

1. az előterjesztő megnevezését,
2. az előterjesztés tárgyát, a képviselő-testületi ülés időpontját, típusát,
3. a tényállást,
4. a lehetséges döntési alternatívákat és azok jogszabályi alapját,
5. az alternatívák indokait, a megvalósítás várható negatív és pozitív következményeit,
6. az előterjesztő aláírását,
7. a határozat-javaslat (rendelet-tervezetet),
8. határozat végrehajtásáért felelős és a határidő megjelölését,
9. a döntésről értesülteket.

(4) A (3) c) és e) pontjaiban foglaltakat az előterjesztő vagy az előadó az ülésen szóban is ismertetheti, illetve írásos előterjesztésük esetén – azokat szóban kiegészítheti.

(5) A Képviselő-testület elé döntést igénylő kérdésben előterjesztés benyújtására jogosult:

1. az önkormányzati képviselő,
2. a témakör szerint illetékes bizottság a feladatkörében eljárva,
3. a polgármester,
4. a jegyző,
5. a polgármester ellenjegyzésével a társulás elnöke, továbbá
6. a polgármester ellenjegyzésével az önkormányzati intézmény vezetője

(6) Az előterjesztéseket az ülést megelőző egy héttel a jegyzőnek törvényességi felülvizsgálatra le kell adni. Sürgősséggel benyújtott előterjesztést, az ülés napját megelőző nap 12.00 óráig kell a jegyzőnek leadni.

(7) Jogszabály előírása, illetve a polgármester felkérése alapján az Önkormányzat feladatkörét érintő kérdésekben nem önkormányzati szervek vezetői, képviselői is adhatnak tájékoztatást, illetve előterjeszthetnek beszámolót a Képviselő-testület ülésére.

(8) Az előterjesztő az előterjesztés elkészítésére külön előadót jelölhet ki, vagy kérhet fel, aki az előterjesztés megtárgyalásán tanácskozási joggal vesz részt.

**A Képviselő-testület összehívása**

**16. §**

1. A rendes ülésre szóló meghívót legalább a Képviselő-testületi ülés előtt 4 nappal kell kézbesíteni. A kézbesítés elektronikus úton történik a képviselő elektronikus kézbesítési címre.
2. A meghívóval együtt kell kézbesíteni az érintetteknek az írásos előterjesztéseket. Indokolt esetben a polgármester engedélyezheti az előterjesztés külön kézbesítését.
3. A meghívó tartalmazza:
4. a Képviselő-testületi ülés napjának, helyének, kezdési időpontjának pontos megjelölését,
5. a napirendi pontok tárgyát,
6. előterjesztőjének, előadójának megjelölését,
7. az előterjesztést véleményező bizottság megnevezését.
8. A Képviselő-testületi ülésre meg kell hívni:
9. a Képviselő-testület állandó bizottságainak nem képviselő-testületi tagjait, akit a tárgyalandó napirend érint
10. jegyzőt,
11. a napirendi pontok előadóit,
12. a helyi nemzetiségi önkormányzat elnökét,
13. a tanácsadót,
14. mindazokat, akiknek meghívását a polgármester indokoltnak tartja.
15. A meghívottakat a Képviselő-testület, és a bizottságok ülésein – tevékenységi körükben – tanácskozási jog illeti meg.
16. Tanácskozási jog illeti meg továbbá a községben bejegyzett önszerveződő közösségek képviselőit működési körükkel összefüggésben.
17. A Képviselő-testület ülésének időpontjáról a község lakosságát (a nyilvánosságot), a meghívónak a helyben szokásos módon történő közzétételévelkell értesíteni.
18. Ahol a jogszabály helyben szokásos módon történő közzétételt határoz meg, ennek módja alatt a Polgármesteri Hivatal hirdetőtábláján történő közzététel értendő. Ezen túl a közzétételre a www. csengod.asp.lgov.hu honlapon is sor kerül.

**Az ülések nyilvánossága**

**17. §**

1. A Képviselő-testület ülései - az Mötv. 46. § (2) a) pontjában meghatározott esetek kivételével- nyilvánosak.
2. A Képviselő-testület az érdekelt, az előterjesztő, vagy a Képviselő testület bármely tagja javaslata alapján – minősített többséggel – az Mötv. 46. § (2) bekezdés c) pontjában meghatározott esetekben zárt ülést rendelhet el.
3. A nyilvánosságot a nyílt üléseken, az ülésteremben történő személyes részvételi lehetőség továbbá hang –és képanyag készítésével kell biztosítani.

**Sürgősségi javaslat**

**18. §**

1. A polgármester, a jegyző, a Képviselő-testület állandó bizottságai, vagy bármely képviselő javasolhatja a napirend kiegészítését (sürgősségi javaslat).
2. A javaslatot indokolni kell.
3. A sürgősségi javaslat napirendre történő felvételéről a Képviselő-testület egyszerű többséggel dönt.
4. Sürgősséggel rendelet-tervezet nem tárgyalható.
5. A sürgősségi javaslat határozat-javaslatot a képviselők részére legkésőbb az ülés megkezdéséig ki kell osztani.

**Napirendi pont tárgyalásának elnapolása**

**19. §**

(1) A levezető elnök vagy bármelyik képviselő javasolhatja, az adott napirendi pont vitájának lezárásáig, napirendi pont tárgyalásának elnapolását. Erről a Képviselő-testület vita nélkül dönt.

(2) Azokat az előterjesztéseket, amelyek tárgyalását a Képviselő-testület elnapolta a következő ülés napirendjének elejére kell felvenni, kivéve ha az elnapolásról hozott határozatában a Képviselő-testület másként döntött.

**Interpelláció**

**20. §**

(1) A képviselő a Képviselő-testület ülésén a

a) polgármestertől (alpolgármestertől),

b) jegyzőtől,

c) bizottság elnökétől

önkormányzati ügyekben felvilágosítást kérhet, amelyre az ülésen – vagy legkésőbb 15 napon belül írásban – érdemi választ kell adni.

(2) Az interpellációt az ülés napját megelőzően legalább 2 nappal a polgármesternél kell írásban bejelenteni.

(3) A bejelentésnek tartalmaznia kell:

a) az interpelláló nevét,

b) az interpelláció tárgyát.

(4) Az interpellálót megilleti az írásbeli bejelentés mellett a szóbeli kiegészítés joga is.

(5) Sürgős esetben az ülés levezető elnökének engedélyével az ülésen szóbeli interpelláció is előterjeszthető. Ha a levezető elnök az engedélyt megtagadja, a képviselő kérésére, az interpelláció engedélyezéséről a Képviselő-testület vita nélkül határoz.

(6) Ha az interpelláló képviselő írásban kapott választ, akkor a következő rendes ülésen kell nyilatkoznia a válasz elfogadásáról.

(7) Ha az interpellációra adott szóbeli vagy írásbeli választ a képviselő nem fogadja el, a Képviselő-testület a válasz elfogadásáról egyszerű szótöbbséggel dönt. Abban az esetben, ha a választ a Képviselő-testület sem fogadja el, az interpelláció címzettje köteles az ügyet újra megvizsgálni és az interpellációt a soron következő ülésen ismételten megválaszolni.

**Kérdések, észrevételek, tájékoztatók, bejelentések**

**21. §**

(1) A képviselő a testületi ülésen, önkormányzati ügyekben, kérdéssel, észrevétellel fordulhat a polgármesterhez, az alpolgármesterhez, a jegyzőhöz, a bizottság elnökéhez. Részére a választ lehetőleg azonnal, de legkésőbb a következő ülésen meg kell adni.

(2) A képviselő az erre kijelölt napirendi pont keretében, vagy ennek hiányában, az ülés végén, közérdekű ügyekről tájékoztatást adhat, illetve bejelentéssel élhet.

**Napirend előtti felszólalás**

**22. §**

(1) Napirend előtti felszólalásra a levezető elnöktől írásban bármelyik képviselő, a felszólalás tárgyának megjelölésével, engedélyt kérhet.

(2) Ha a levezető elnök az engedélyt megtagadja, a képviselő kérésére e tárgyban a Képviselő-testület felszólalás és vita nélkül határoz.

(3) A napirend előtti felszólalás legfeljebb 5 percig tarthat. A felszólaláshoz kapcsolódóan bármely képviselő két-két percre kaphat szót.

(4) Vitának és határozathozatalnak helye nincs.

**A Képviselő-testület tanácskozási rendje**

**23. §**

1. A határozatképtelen képviselő-testületi ülést 8 napon belül ugyanazon napirendek megtárgyalására újra össze kell hívni.
2. A Képviselő-testület ülésén tanácskozási joggal résztvevőkön túl az előterjesztéshez hozzászólhat az, akinek a levezető elnök indokolt esetben szót ad.

(3) Az ülés levezető elnöke:

a) megnyitja az ülést, megállapítja a határozatképességet, számba veszi a távollévőket és ismerteti a bejelentett távollét okát.

b) félbeszakíthatja, bezárja az ülést, tárgyalási szünetet rendelhet el, biztosítja az ülés rendjét,

c) általános vitavezetési feladatai:

ca) napirendi pontonként a vita megnyitása és berekesztése,

cb) szó megadása, megtagadása,

cc) szó megvonása, tárgyra térésre felszólítás,

cd) napirend előtti és ügyrendi kérdésben történő felszólalás engedélyezése, megtagadása,

ce) szavazás elrendelése,

cf) a szavazás eredményének megállapítása,

cg) a határozat kimondása.

**Szómegadás, felszólalás**

**24.§**

A levezető elnök a szót a jelentkezés sorrendjében adja meg. A felszólalás időtartamát a levezető elnök korlátozhatja.

**A tárgyra térés, a szó megvonása**

**25. §**

(1) Azt a felszólalót, aki eltér a tárgytól, a levezető elnök felszólítja, hogy térjen a tárgyra.

(2) A levezető elnök az (1) bekezdés szerinti második felszólítás után megvonja a szót. Akitől a szót megvonták, ugyanabban az ügyben nem szólalhat fel újra.

**Rendfenntartás**

**26. §**

(1) Ha a képviselő felszólalása során a Képviselő-testület vagy bármely személy tekintélyét, személyiségi jogait megsérti, vagy a Képviselő-testület tagjait sértő kifejezést használ, jelen rendeletnek a tanácskozás rendjére és a szavazás szabályaira vonatkozó előírásait megszegi, a levezető elnök rendre utasítja.

(2) A testületi ülésen tilos felhangosított mobiltelefonnal részt venni. E tilalom megszegőjét a levezető elnök rendre utasítja. Ha nem képviselő a rendet sértő, akkor a második rendreutasításkor fel kell szólítani a terem elhagyására.

(3) Ha a Képviselő-testület ülésén olyan rendzavarás történik, amely a tanácskozás folytatását lehetetlenné teszi, a levezető elnök az ülést félbeszakíthatja. Ha a levezető elnök nem talál meghallgatásra, elhagyja az elnöki széket, az ülés ezzel félbeszakad és a levezető elnöki összehívásra folytatódik.

**Az előterjesztés tárgyalásának részletes vitavezetési szabályai**

**27. §**

(1) A levezető elnök napirendi pontonként megnyitja az előterjesztés tárgyalását.

Megadja a szót az előterjesztőnek, az előadónak, aki(k) az előterjesztéshez szóbeli kiegészítést fűzhet(nek). Az előterjesztő az előterjesztést a vita lezárásáig módosíthatja, visszavonhatja, ill. átdolgozásra visszakérheti.

(2) A képviselők az előterjesztőhöz, az előadóhoz, az adott előterjesztés tárgyalására meghívott szakértőhöz kérdést intézhetnek, akik kötelesek a válaszadásra.

(3) A Képviselő-testület bizottságának elnöke ismerteti a polgármester által a bizottság részére kiadott, előterjesztésekkel kapcsolatos – kisebbségi véleményt és a szavazati arányt is tartalmazó – bizottsági ajánlást, a bizottság esetleges módosító javaslatát.

(4) Az előterjesztéshez módosító javaslatot bármely önkormányzati képviselő, a Képviselő-testület állandó bizottságai, a polgármester, a jegyző nyújthatnak be. A módosító javaslatot indokolni kell.

(5) Ha az előterjesztés rendelet vagy határozat módosítására irányul, akkor a módosító javaslat nem terjedhet ki a rendelet, ill. a határozat előterjesztéssel nem érintett részeire, kivéve, ha ez a szabályszerű módosító javaslat tartalma miatt nyilvánvalóan szükséges.

(6) A módosító javaslat benyújtója módosító javaslatát a vita lezárásáig megváltoztathatja, illetve visszavonhatja.

(7) A kérdések, válaszok, bizottsági ajánlás, módosító javaslatok elhangzása után az ülés levezető elnöke megnyitja a napirend vitáját.

(8) A hozzászólásra jelentkezőknek a levezető elnök a jelentkezés sorrendjében adja meg a szót.

(9) Az ülés levezető elnöke – indokolt esetben – a képviselő további felszólalásának (kérdés feltevése, hozzászólás a vitában) engedélyezését megtagadhatja. Ilyen esetben a képviselő a Képviselő-testülettől kérheti a felszólalás engedélyezését. A Képviselő-testület e tárgyban vita nélkül határoz.

(10) Az ülés levezető elnöke, indokolt esetben, a hozzászólások időtartamát korlátozhatja, valamint kezdeményezheti a napirend vitájának időbeli korlátozását. Ez utóbbiról a Képviselő-testület vita nélkül határoz.

(11) A tanácskozási joggal rendelkezők a napirendi pont vitája során legfeljebb egy alkalommal, legfeljebb öt perc időtartamban szólalhatnak fel.

(12) Az előterjesztőt és az előadót megilleti a zárszó joga.

**Felszólalás ügyrendi kérdésben**

**28. §**

(1) Az ülés vezetésével, rendjével összefüggő, a tárgyalt napirendi javaslatot érdemben nem érintő – döntést igénylő – eljárási kérdésben bármelyik képviselő két percre szót kérhet és javaslatot tehet. (Ügyrendi javaslat)

(2) Az ügyrendi javaslat elhangzása után ehhez felszólalásra jelentkezőknek, legfeljebb két perces hozzászólás engedélyezhető. Egyébként a Képviselő-testület a javaslat felett vita nélkül határoz.

**A vita lezárása**

**29. §**

(1) Ha a napirendi ponthoz több felszólaló nincs, a levezető elnök a vitát lezárja.

(2) Az előterjesztő, vagy bármelyik képviselő javasolhatja a vita lezárását. A vita lezárása esetén, az, aki hozzászólási szándékát a lezárásra vonatkozó javaslat elhangzása előtt jelezte, még szót kaphat.

**A döntéshozatal szabályai**

**(Határozathozatal, rendeletalkotás)**

**30. §**

(1)A Képviselő-testület, döntést igénylő kérdésben, határozatot – a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására – önkormányzati rendeletet alkot.

(2) Döntéshozatal során az Mötv. 47.§ (2) bekezdésében foglaltakat figyelembevéve kell eljárni.

(4) Minősített többség szükséges az Mötv. 50. §-ban, valamint a törvényben és az Önkormányzat rendeletében meghatározott ügyek eldöntéséhez.

(5) A rendelet- és határozat-tervezeteket a tárgykör szerint illetékes bizottság véleményezi. Az összes állandó bizottság állásfoglalása szükséges:

1. a költségvetés,
2. a zárszámadás,
3. a Szervezeti és Működési Szabályzat elfogadásához.
4. Választás, kinevezés esetén a Képviselő-testület a jelölt(-ek) legfeljebb öt perc időtartamú meghallgatása után vita nélkül határoz.

**A szavazás rendje**

**31. §**

(1) A Képviselő-testület a vita lezárása után rendeletet alkot, vagy határozatot hoz.

(2) A szavazás előtt a jegyző, az Ügyrendi Bizottság tagjai – törvényességi kérdésben – észrevételt tehetnek.

(3) A Képviselő-testület először – benyújtásuk sorrendjében – a módosító javaslatról, majd a rendeleti vagy határozati javaslat egészéről dönt. A több változatban előterjesztett javaslatokról az előterjesztés sorrendjének megfelelően kell szavazni.

**32. §**

1. A képviselő a vita megkezdése előtt köteles bejelenteni a személyes érintettségét, kivéve az Mötv. 49.§ (1a) bekezdésében foglaltak esetében.
2. A személyes érintettség bejelentésére vonatkozó kötelezettség elmulasztásának kivizsgálására – annak ismertté válását követően azonnal – a Képviselő-testület ügyrendi vizsgálat lefolytatását rendeli el. A vizsgálat lefolytatása a képviselő-testület Ügyrendi Bizottság hatáskörébe tartozik.
3. A bizottság eljárása során biztosítja az érintett képviselő személyes meghallgatását, bizonyítékai előterjesztését.
4. A bizottság eljárásának lefolytatása után a vizsgálat eredményét a képviselő-testület soron következő ülésén előterjeszti. A képviselő-testület külön határozattal dönt a személyesen érintett képviselő részvételével hozott határozat érvényben tartásáról.

**33. §**

1. A Képviselő-testület döntéseit, jelen rendeletben és más jogszabályban, meghatározott kivételekkel, - különös tekintettel a közbeszerzési eljárás eredményeként az eljárást lezáró döntés tárgyában- nyílt szavazással hozza.
2. A nyílt szavazás kézfelemeléssel történik.
3. A szavazatok összeszámlálásáról az ülés levezető elnöke gondoskodik. Ha a szavazás eredménye felől kétség merül fel, vagy valamelyik képviselő kéri, a levezető elnök köteles a szavazást megismételni. A napirendi pont végszavazása után a részszavazások (pl. módosító indítványok esetében) nem ismételhetők meg.
4. Nyílt szavazás esetén a jogszabályi rendelkezésen túl képviselőknek egynegyedének, polgármesternek vagy bizottságnak a szavazás megkezdése előtt benyújtott javaslatára, - név szerinti szavazást kell tartani.
5. Név szerinti szavazás esetén a jegyző ABC-sorrendben felolvassa a képviselők névsorát. A képviselők felállva „igen”, „nem”, „tartózkodom” nyilatkozattal szavaznak. A jegyző a szavazatot a névsoron feltünteti, a szavazatokat összeszámolja és a szavazás eredményét – a névsorral együtt – átadja a levezező elnöknek. A szavazás eredményét a levezető elnök hirdeti ki. A külön hitelesített névsort a jegyzőkönyvhöz kell csatolni.

**34. §**

1. A Képviselő-testület titkos szavazást tart az Mötv-ben meghatározott estekben, valamint titkos szavazást tarthat az Mötv. 46 § (2) bekezdésében meghatározott ügyekben.
2. Az (1) bekezdésben meghatározott esetben a titkos szavazás elrendelésére bármely képviselő javaslatot tehet. A javaslatról a Képviselő-testület minősített többséggel határoz.
3. A szavazás borítékba helyezett szavazólapon, urna igénybevételével történik.
4. A szavazás lebonyolítására a Képviselő-testület a képviselők közül háromtagú – elnökből és két tagból álló – szavazatszámláló bizottságot választ.
5. A szavazatszámláló bizottság összeszámolja a szavazatokat, megállapítja az érvényes és érvénytelen szavazatok számát és a szavazásról jegyzőkönyvet készít.

(6) A szavazatszámláló bizottság jegyzőkönyve tartalmazza:

1. a szavazás tárgyát, helyét, napját, kezdetének és befejezésének időpontját,
2. a szavazatszámláló bizottság tagjainak nevét és tisztségét,
3. a szavazás során felmerült, jogi jelentőséggel bíró körülményeket,
4. a szavazás során tett megállapításait és a hozott határozatait,
5. a szavazás eredményét.

(7) A szavazásról készült jegyzőkönyvet a szavazatszámláló bizottság tagjai aláírják.

(8) A szavazás eredményéről a bizottság elnöke a Képviselő-testületnek – a jegyzőkönyv ismertetésével – jelentést tesz, amelynek elfogadásáról a Képviselő-testület egyszerű szótöbbséggel határoz.

**35. §**

Titkos szavazással lebonyolított választás, kinevezés, megbízás, kitüntetés esetén, – amennyiben kettőnél több jelölt van és a jelöltek egyike sem kapja meg a szükséges szavazatot, – a két legtöbb szavazatot kapott jelöltre ismételt szavazást kell tartani.

**A Képviselő-testület döntései és azok jelölése**

**36.§**

1. A Képviselő-testület által hozott határozatokat, rendeleteket a naptári év elejétől kezdődően, folyamatos sorszámmal és évszámmal kell ellátni. Nem kell sorszámmal ellátott, alakszerű határozatba foglalni az ügyrendi jellegű döntéseket, de a döntést és a szavazás számszerű eredményét a jegyzőkönyvben, ilyen esetben is rögzíteni kell.
2. A képviselő-testület határozatait és rendeleteit jogszabályban meghatározott módon kell jelölni.
3. Az önkormányzati rendeletek kihirdetéséről és a hatályos önkormányzati rendeletek módosításokkal egységes szerkezetbe foglalásáról a jegyző gondoskodik.
4. A jegyző a képviselő-testületi határozatokról és rendeletekről nyilvántartást vezet.
5. Az önkormányzati rendeletet a jegyző, a helyben szokásos módon történő közzététel szabályai szerint kihirdeti.
6. A jegyző a kihirdetett rendeletet haladéktalanul megküldi a törvényességi felügyeletet gyakorló szervnek.

**A Képviselő-testület ülésének jegyzőkönyve**

**37. §**

(1)A Képviselő-testület üléséről jegyzőkönyvet kell készíteni

(2) A képviselő-testület üléséről készült jegyzőkönyvnek a Mötv. 52. § (1) bekezdésében foglaltakon túl tartalmaznia kell:

1. a távolmaradt képviselők nevét,
2. az előterjesztői kiegészítéseket, bizottsági véleményeket,
3. a képviselő kérése alapján szó szerinti hozzászólását,
4. a kérdéseket, interpellációkat, az azokra adott választ, és a testület döntését,
5. az elhangzott bejelentések lényegét,
6. a határozathozatal módját,
7. a képviselő-testületi ülésen történt fontosabb eseményeket, figyelmeztetéseket,
8. az elnök esetleges kiegészítéseit.

(3) A nyílt ülés jegyzőkönyvét a jegyző megküldi Községi Könyvtárnak.

(4)A nyílt ülés jegyzőkönyvét a Polgármesteri Hivatalban és a Könyvtárban lehet megtekinteni.

(5) A jegyző a jegyzőkönyvet 15 napon belül elektronikus formában megküldi a törvényességi felügyeletet gyakorló szervnek.

(6) A jegyzőkönyvi kivonatok elkészítéséért és az érdekeltekhez történő eljuttatásáért a jegyző felelős.

**III. Fejezet**

**A Képviselő-testület bizottságai**

**38. §**

1. A Képviselő-testület döntéseinek előkészítésére, illetve a hozott döntések végrehajtásának szervezésére, ellenőrzésére, állandó, vagy ideiglenes (ad hoc) bizottságokat hoz létre.
2. Az ideiglenes bizottságot a Képviselő-testület konkrétan meghatározott feladat ellátására hozza létre. Az adott feladat ellátását követően, arról a bizottság beszámol a Képviselő-testületnek. A beszámoló elfogadásával az ideiglenes bizottság megszűnik.
3. A bizottság nem képviselő-testületi tagjainak, a bizottság feladatköre szerinti jelentősebb szervezet képviselőjét, szakemberét, társadalmi szervezet küldöttjét, a szolgáltatást igénybevevők képviselőjét, a terület szakértőjét célszerű megválasztani. A bizottság nem képviselő tagja a megválasztását követően köteles esküt tenni a Képviselő-testület előtt. Az eskü letételéig a bizottság tagja nem gyakorolhatja jogait.
4. A bizottságok elnökére, elnökhelyettesére, tagjaira bármely képviselő javaslatot tehet.
5. A bizottságok kapcsolatot tartanak fenn a feladatkörüket érintő szakterületen működő helyi költségvetési szervekkel, társadalmi szervezetekkel és a lakosság önszerveződő közösségeivel.

**39. §**

(1) A Képviselő-testület az alábbi állandó bizottságokat hozza létre és tagjainak számát a következők szerint határozza meg:

1. Környezetvédelmi Bizottság

tagjainak száma: 3 fő

1. Pénzügyi Bizottság

tagjainak száma: 3 fő

1. Szociális Bizottság

tagjainak száma: 3 fő

1. Ügyrendi Bizottság

tagjainak száma: 3 fő

(2) A bizottságok nem képviselő tagjai az egyes vagyonnyilatkozat-tételi kötelezettségekről szóló 2007. évi CLII. törvény. 3. §. (3) bekezdés e) pontja alapján vagyonnyilatkozatot kötelesek tenni.

(4) A vagyonnyilatkozatokkal kapcsolatos feladatokat – az egyes vagyonnyilatkozat-tételi kötelezettségekről szóló törvény rendelkezéseinek megfelelően – az Ügyrendi Bizottság látja el.

**A bizottságok működése**

**40. §**

1. A bizottságok működésére az Mötv. 60.§ alapján a Képviselő-testület működésének szabályait kell megfelelően alkalmazni.
2. A bizottságok kialakítják működésük részletes szabályait.
3. A bizottságok szükség szerint tartanak ülést.
4. Két vagy több bizottság együttes ülést is tarthat. Ilyen esetben a tanácskozást a bizottsági elnökök megegyezése szerinti bizottság elnöke vezeti, de a határozatokat a bizottságok külön-külön szavazással hozzák meg.

**41. §**

A bizottság tagja köteles a bizottság ülésén részt venni.

**42. §**

(1) A bizottság ülését a bizottság elnöke hívja össze és vezeti. Az elnök akadályoztatása esetén az általa kijelölt bizottsági tag hívja össze és vezeti az ülést.

(2) Az elnök köteles összehívni a bizottságot:

1. a Képviselő-testület határozata alapján,
2. a polgármester indítványára,
3. a bizottsági tagok egyharmadának kezdeményezésére.

(3) Két vagy több bizottság együttes ülés esetében a bizottságokat a polgármester hívja össze.

(4) A bizottság ülésére a polgármestert, a jegyzőt, az erre igényt tartó képviselőket, valamint a szükség esetén a képviselő-testület tanácsadóját külön is meg kell hívni.

**43. §**

(1) A bizottságok működésének ügyviteli feladatait a Polgármesteri Hivatal látja el.

(2) A bizottsági ülésről jegyzőkönyvet kell készíteni. Az önkormányzati hatósági ügyben hozott egyedi határozatok a jegyzőkönyv mellékletét képezik.

**Környezetvédelmi Bizottság feladatai**

**44. §**

(1) A Környezetvédelmi Bizottság ellátja a környezetvédelemmel kapcsolatos önkormányzati feladatokat, dönt a Környezetvédelmi Alap felhasználásáról.

(2) A Környezetvédelmi Bizottság véleményezi a környezetvédelmi tárgyú rendelet-tervezeteket, szükség esetén módosítását kezdeményezi.

(3) A Környezetvédelmi Bizottság ellátja azokat a feladatokat, amellyel a Képviselő-testület esetenként megbízza.

**Ügyrendi Bizottság feladatai**

**45.§**

1. Az Ügyrendi Bizottság ellátja a rendeletben foglaltak szerint az összeférhetetlenséggel vagyonnyilatkozat-tétellel kapcsolatos feladatokat,
2. Az Ügyrendi Bizottság véleményezi a rendelet-tervezeteket, szükség esetén módosítását kezdeményezi.
3. Az Ügyrendi Bizottság ellátja azokat a feladatokat, amellyel a Képviselő-testület esetenként megbízza.

**Pénzügyi Bizottság feladatai**

**46.§**

1. A . 30.§ (5) bekezdésében foglaltakon túl a Pénzügyi Bizottság véleményezi
   * + 1. a helyi adók megállapítására, módosítására vonatkozó rendelet-tervezetet,
       2. az egyéb pénzügyi tartalmú rendelet-tervezeteket,
       3. az önkormányzat vállalkozásban való részvételi szándékát,
       4. a képviselő-testület költségvetést érintő döntéseit,
       5. a képviselő-testület hitelműveleteit,
       6. a képviselő-testület gazdasági programját.
2. A rendelet-tervezeteknek szükség esetén módosítását kezdeményezi.
3. A Pénzügyi Bizottság ellátja azokat a feladatokat, amellyel a Képviselő-testület esetenként megbízza.

**Szociális Bizottság feladatai**

**47.§**

1. A 30.§ (5) bekezdésében foglaltakon túl a Szociális Bizottság véleményezi
   1. a szociális ellátást szabályozó rendelet-tervezetet,
   2. az egészségügyi ellátást és a lakosság foglalkoztatását érintő döntéseket,
   3. a szociális alapellátással, szociális intézmény létrehozásával, átszervezésével, megszűnésével kapcsolatos előterjesztéseket.
2. A rendelet-tervezeteknek, szükség esetén módosítását kezdeményezi.
3. A Szociális Bizottság ellátja azokat a feladatokat, amellyel a Képviselő-testület esetenként megbízza.

**IV. Fejezet**

**A Képviselő-testület tagjainak jogállása**

**48. §**

(1) Az önkormányzati képviselő a település egészéért vállalt felelősséggel képviseli választói érdekeit. Részt vehet a Képviselő-testület döntéseinek előkészítésében, végrehajtásuk szervezésében és ellenőrzésében. A képviselők jogai és kötelességei azonosak. A képviselő az alakuló ülésen, illetve a megválasztását követő ülésen a Mötv. 63. §-a szerinti esküt tesz.

(2) A képviselő a jogszabályokban rögzített jogok és kötelezettségek mellett:

1. tevékenyen részt vesz a Képviselő-testület munkájában,
2. írásban vagy szóban bejelenti, ha a Képviselő-testület vagy bizottsága ülésén való részvételben, vagy egyéb megbízatásának teljesítésében akadályoztatva van
3. olyan magatartást tanúsít, amely méltóvá teszi a közéleti tevékenységre, a választók bizalmára, a képviselő-testületi tagság kötelezi a viselőjét, hogy ne csak a közéletben, de a magánéletben is méltó legyen a megbízatásához,
4. kapcsolatot tart a választópolgárokkal, illetve különböző önszerveződő lakossági közösségekkel,
5. tiszteletdíjra jogosult.

**Az összeférhetetlenségi és a vagyonnyilatkozattal kapcsolatos eljárás**

**49. §**

Az Mötv. alapján az összeférhetetlenség megállapítására vonatkozó kezdeményezés kivizsgálása, valamint a vagyonnyilatkozatok nyilvántartása és ellenőrzése az Ügyrendi Bizottság feladata.

**50 §**

(1) A vagyonnyilatkozatokat névvel ellátott borítékban az Ügyrendi Bizottság elnöke átvételi elismervény ellenében veszi át és az átvett nyilatkozatokról – azok benyújtásának időpontját is tartalmazó – nyilvántartást vezet. A hozzátartozó vagyonnyilatkozatát zárt borítékban kell leadni, amelyet az átvételkor a Bizottság elnöke zárópecséttel lát el. A vagyonnyilatkozatokat és a kapcsolódó iratokat, az adatvédelmi szabályoknak megfelelően, más iratoktól elkülönítve, zárt lemezszekrényben kell tárolni. A képviselő vagyonnyilatkozatát az Ügyrendi Bizottság hozza nyilvánosságra.

(2) A vagyonnyilatkozattal kapcsolatos eljárást az Ügyrendi Bizottságnál bárki kezdeményezheti. Az eljárás célja a vagyonnyilatkozatban foglaltak valóságtartalmának ellenőrzése.

(3) A vagyonnyilatkozattal kapcsolatos eljárás lefolytatásának csak a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a Bizottság felhívja a kezdeményezőt a hiány pótlására. Ha a kezdeményező a felhívásnak 15 napon belül nem tesz eleget, vagy ha a kezdeményezés nyilvánvalóan alaptalan, az Ügyrendi Bizottság javaslatot tesz a Képviselő-testületnek, hogy az eljárás lefolytatása nélkül utasítsa el a kezdeményezést.

Megfelelő kezdeményezés esetén az Ügyrendi Bizottság a vagyonnyilatkozat, ill. vagyonnyilatkozatok ellenőrzését elvégzi és ennek eredményét – a vagyonnyilatkozati eljárással kapcsolatos döntés meghozatala céljából – a soron következő Képviselő-testületi ülésre előterjeszti.

**A polgármester jogállása**

**51. §**

1. A polgármester a község első tisztségviselője, polgármesteri esküjének megfelelően képviseli az önkormányzatot. Államigazgatási tevékenységéért a közszolgálati szabályok szerint felelős.
2. A polgármester megbízatását főállásban látja el, aki felelős az önkormányzat egészének működéséért.
3. A polgármester szervezi a településfejlesztést és a közszolgáltatásokat, biztosítja az önkormányzat demokratikus működését. Tevékenységével hozzájárul Csengőd fejlődéséhez, az önkormányzat szervei munkájának hatékonyságához. Biztosítja a demokratikus helyi hatalomgyakorlás, a közakarat érvényesülését. Gondoskodik a Képviselő-testület működésének nyilvánosságáról, a helyi fórumok szervezéséről, támogatja a lakosság önszerveződő közösségeit, kapcsolatot tart a megyei önkormányzat, az egyházak, civil szervezetek vezetőivel, és a helyi nemzetiségi önkormányzat testületével.
4. A polgármester a község polgáraival való közvetlen kapcsolattartás érdekében fogadónapot tart kedden és pénteken 9-12 óráig.
5. A polgármester tekintetében az alapvető munkáltatói jogokat a képviselő-testület gyakorolja. Az egyéb munkáltatói jogok gyakorlását a képviselő-testület az Ügyrendi Bizottságra ruházza.
6. A polgármester dönt az e rendeletben hatáskörébe utalt ügyekben.
7. A polgármester a Mötv. 68. § (2) bekezdése szerint eljárva döntést hozhat olyan körülménynél, amelynek bekövetkezése esetén az önkormányzatot jelentős anyagi hátrány érné (kiemelkedő közérdek).
8. Eljár a közúti közlekedésről szóló 1988. évi I. törvény 46. § (1) bekezdés a) pontjában meghatározott önkormányzati közútkezelői hatáskörbe tartozó ügyekben.
9. A polgármester illetményéről – a jogszabály keretei között – a Képviselő-testület alakuló ülésén dönt.
10. Az önkormányzat nevében nettó 1 millió Ft-ig, önállóan kötelezettséget vállalhat.

**Alpolgármester jogállása**

**52. §**

1. A Képviselő-testület a polgármester helyettesítésére, munkájának segítésére, a saját tagjai közül, a polgármester javaslatára, - titkos szavazással, minősített többséggel - egy társadalmi megbízatású alpolgármestert választ.
2. Az alpolgármester a polgármester irányításával látja el a feladatát.
3. Az alpolgármester illetményének, költségtérítésének mértékéről a képviselő-testület dönt.

**V. Fejezet**

**A lakossági fórumok rendje**

**53. §**

(1) A lakossági fórum a lakosság, a társadalmi szervezetek, a gazdálkodó szervek közvetlen tájékoztatását, a fontosabb döntések előkészítésébe való bevonását, véleménynyilvánítását szolgálja.

(2) Lakossági fórumok formái:

a) Civil Szervezetek Fóruma

b) Csengő Önkormányzati Hírmondó

d) Csengőd Község honlapja

**Civil Szervezetek Fóruma**

**54.§**

1. Civil szervezetek a településen működő önszerveződő közösségek, helyi egyesületek, egyházak és vallási felekezetek.
2. A polgármester szükség szerint tanácskozásra meghívja a civil szervezetek vezetőit. (Civil Szervezetek Fóruma: továbbiakban: fórum)
3. A fórum célja, hogy a polgármester tájékoztatást adjon a helyi közszolgáltatások ellátásáról, szervezéséről, az önkormányzat előtt álló főbb feladatokról és a helyi közügyekről.

(4) A fórum nyilvános, azon bárki érdeklődőként részt vehet. A fórum helyéről és idejéről a lakosságot a kábel televízión keresztül tájékoztatni kell.

**Csengő Önkormányzati Hírmondó**

**55.§**

1. A képviselő-testület a lakosság folyamatos és széleskörű tájékoztatása érdekében az önkormányzati ügyekről és a képviselő-testület működéséről legalább évente négy alkalommal papír alapú, önkormányzati hírmondót jelentet meg.
2. A helyi lap szerkesztése a képviselő-testület által választott szerkesztőség feladata.

**VI. fejezet**

**A Társulás**

**56. §**

1. Az Önkormányzat feladatainak hatékonyabb, célszerűbb ellátása érdekében társulásokban vesz részt.

**VII. Fejezet**

**Az Önkormányzat vagyona, gazdálkodása**

**57. §**

(1) Az Önkormányzat vagyona a kötelező és önként vállalt feladatok ellátását, a Község fejlődésének elősegítését szolgálja.

(2) A vagyonnal való gazdálkodás szabályait Képviselő-testület az erről szóló önkormányzati rendeletben szabályozza.

(3) Az Önkormányzat gazdálkodásának pénzügyi kereteit és szabályait a Képviselő-testület az éves költségvetési rendeletben, illetve külön rendeletben határozza meg.

**VIII. Fejezet**

**A Képviselő-testület Hivatala**

**58. §**

1. A képviselő-testület az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására egységes hivatalt hoz létre "Csengődi Polgármesteri Hivatal" (továbbiakban: polgármesteri hivatal) elnevezéssel.
2. A polgármesteri hivatal jogi személy.
3. A polgármester a képviselő-testület döntései szerint és saját önkormányzati jogkörében irányítja, a jegyző vezeti a polgármesteri hivatalt.
4. A polgármesteri hivatal belső szervezeti tagozódásának és munkarendjének meghatározásáról a jegyző javaslatára, a polgármester előterjesztése alapján a képviselő-testület dönt.
5. A települési önkormányzat által létrehozott polgármesteri hivatal köteles a helyi nemzetiségi önkormányzat munkáját segíteni.

A Csengődi Roma Nemzetiségi Önkormányzat munkáját segítő polgármesteri hivatali feladatok ellátását a települési és a nemzetiségi önkormányzat között létrejött megállapodás tartalmazza.

1. A Polgármesteri Hivatal a közhatalmi tevékenységen túl közszolgáltató tevékenységet is elláthat. Az ellátható közszolgáltató tevékenységeket a Képviselő-testület az alapító okiratban állapítja meg. A Polgármesteri Hivatal működésének részletes szabályait a hivatal, képviselő-testület által jóváhagyott Szervezeti és Működési Szabályzata tartalmazza.
2. A Képviselő-testület a Polgármesteri Hivatal belső szervezeti tagozódását, munkarendjét, valamint ügyfélfogadási rendjét a jegyző javaslata és a polgármester előterjesztése alapján az alábbiak szerint határozza meg:
3. A Polgármesteri Hivatal létszáma 9,5 fő teljes munkaidőben. A jóváhagyott létszámon felül a jegyző - a polgármester egyetértésével – meghatározott időre, egyidejűleg legfeljebb 3 fő létszámig, további dolgozókat alkalmazhat, ill. adott feladat ellátására – munkaviszonynak nem minősülő – eseti megbízást adhat.
4. A Polgármesteri Hivatal belső szervezeti tagozódása egységes.
5. A Polgármesteri Hivatalban a heti munkaidő 40 óra. Az általános munkarend szerint a napi munkaidő

hétfőtől-csütörtökig 7,30 órától 16,00 óráig,

pénteken 7,30 órától 13.30 óráig tart.

1. Ügyfélfogadást az alábbiak szerint kell tartani:

Hétfőn: 13.00 órától 16.00 óráig

Szerdán: 8.00 órától 12.00 óráig és 13.00 órától 16.00 óráig

Pénteken: 8.00 órától 12.00 óráig

1. A (7) d) pontjától eltérően a Képviselő-testület igazgatási szünetet rendel el a nyári időszakban július utolsó és augusztus első hetében, valamint a téli időszakban december 24. napját megelőző munkanaptól december 31. napjáig.
2. –A (8) bekezdésben meghatározott időszakban a zavartalan ügymenetet és feladatellátást biztosítani kell. Az igazgatási szünet időtartama alatt a Polgármesteri Hivatal ügyeletet tart.
3. Az ügyeleti rendet a jegyző intézkedésben állapítja meg
4. A jegyző köteles az igazgatási szünet idejéről és az ügyeleti rendről igazgatási szünet megkezdését megelőző 30 nappala lakosságot tájékoztatni.

**A jegyző**

**59. §**

1. Mint a polgármesteri hivatal vezetője, szakmailag felelős a jogszabályoknak megfelelő, szakszerű, pártatlan és színvonalas ügyintézés ellátásáért. Törvényességi szempontból figyelemmel kíséri a képviselő-testület és szervei tevékenységét, s ha a működésnél, döntéseknél jogszabálysértést észlel, köteles jelezni.
2. A polgármester – pályázat alapján – jogszabályban megállapított képesítési követelményeknek megfelelő jegyzőt neveznek ki.
3. A jegyző főbb feladatait az Mötv. 81. § (3) bekezdése határozza meg.
4. A jegyzői tisztség betöltetlensége vagy tartós akadályoztatása esetén a jegyzői feladatok ellátásáról a polgármester által írásban meghatalmazott munkatárs gondoskodik.

**IX. Fejezet**

**A Nemzetiségi önkormányzatok működésével kapcsolatos szabályok**

**60. §**

(1) Csengődi Roma Nemzetiségi Önkormányzatának működésével kapcsolatos feladatokat az Önkormányzat együttműködési megállapodás alapján.

(2) A megállapodás tartalmi elemeit a nemzetiségek jogairól szóló 2011. évi CLXXIX. törvénytartalmazza.

**X. Fejezet**

**Záró rendelkezések**

**61. §.**

(1) Ez a rendelet a kihirdetését követő napján lép hatályba.

(2) Hatályát veszti

1. az önkormányzat szervezeti és működési szabályzatáról szóló 1/2018(II.28.) önkormányzati rendelet
2. az önkormányzat szervezeti és működési szabályzatáról szóló 1/2018.(II.28.) önkormányzati rendelet módosításáról szóló 6/2018(XII.19.) önkormányzati rendelet
3. a közigazgatási hatósági eljárásban az elektronikus ügyintézésről szóló 9/2005. (XI.1.) önkormányzati rendelet
4. számú melléklet az /2019. (.) önkormányzati rendelethez

Az önkormányzat által - az államháztartásról szóló 2011. évi CXCV. törvény 1. § (2) bekezdése alapján - ellátott közfeladatok, szakmai alaptevékenységek kormányzati funkciók szerint, a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendelet alapján:

011130 Önkormányzatok és önkormányzati hivatalok jogalkotó és általános igazgatási tevékenysége

011140 Országos és helyi nemzetiségi önkormányzatok igazgatási tevékenysége

011220 Adó-, vám- és jövedéki igazgatás

013320 Köztemető-fenntartás és -működtetés

013330 Pályázat- és támogatáskezelés, ellenőrzés

013350 Az önkormányzati vagyonnal való gazdálkodással kapcsolatos feladatok

013360 Más szerv részére végzett pénzügyi-gazdálkodási, üzemeltetési, egyéb szolgáltatások

016030 Állampolgársági ügyek

016080 Kiemelt állami és önkormányzati rendezvények

022010 Polgári honvédelem ágazati feladatai, a lakosság felkészítése

031030 Közterület rendjének fenntartása

031060 Bűnmegelőzés

041231 Rövid időtartamú közfoglalkoztatás

041232 Start-munka program - Téli közfoglalkoztatás

041233 Hosszabb időtartamú közfoglalkoztatás

041237 Közfoglalkoztatási mintaprogram

045120 Út, autópálya építése

045160 Közutak, hidak, alagutak üzemeltetése, fenntartása

047410 Ár- és belvízvédelemmel összefüggő tevékenységek

051020 Nem veszélyes (települési) hulladék összetevőinek válogatása, elkülönített begyűjtése, szállítása, átrakása

051030 Nem veszélyes (települési) hulladék vegyes (ömlesztett) begyűjtése, szállítása, átrakása

052020 Szennyvíz gyűjtése, tisztítása, elhelyezése

062010 Településfejlesztés igazgatása

063020 Víztermelés, -kezelés, -ellátás

063070 Vízrajzi mérés

063080 Vízellátással kapcsolatos közmű építése, fenntartása, üzemeltetése

064010 Közvilágítás

066010 Zöldterület-kezelés

066020 Város-, községgazdálkodási egyéb szolgáltatások

072111 Háziorvosi alapellátás

072112 Háziorvosi ügyeleti ellátás

072311 Fogorvosi alapellátás

074031 Család és nővédelmi egészségügyi gondozás

074032 Ifjúság-egészségügyi gondozás

081045 Szabadidősport- (rekreációs sport-) tevékenység és támogatása

082044 Könyvtári szolgáltatások

082092 Közművelődés - hagyományos közösségi kulturális értékek gondozása

083020 Könyvkiadás

083030 Egyéb kiadói tevékenység

091110 Óvodai nevelés, ellátás szakmai feladatai

091120 Sajátos nevelési igényű gyermekek óvodai nevelésének, ellátásának szakmai feladatai

091140 Óvodai nevelés, ellátás működtetési feladatai

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

102031 Idősek nappali ellátása

104031 Gyermekek bölcsődei ellátása

104035 Gyermekétkeztetés bölcsődésben

104037 Intézményen kívüli gyermekétkeztetés

104042 Család -és gyermekjóléti szolgáltatások

106020 Lakásfenntartással, lakhatással összefüggő ellátások

107051 Szociális étkeztetés

107052 Házi segítségnyújtás

107055 Falugondnoki, tanyagondnoki szolgáltatás

2. sz. melléklet a /2019.(.) számú rendelethez

**ÁTRUHÁZOTT HATÁSKÖRÖK**

Címzett Önkormányzati rendelet és vonatkozó szabályozási rész\_\_\_

**Polgármester:**

1. **A közterületek használatáról szóló 12/2008. (XII.31.) önkormányzati rendelet** 3. § (5) bekezdés szerint a szerződés, illetve az előzetes megállapodás megkötésére jogosult a polgármester.
2. **Az egyes szociális ellátási formák szabályozásáról szóló 2/2015.(II.27.) számú rendelet**

7. § (1) bekezdés: A köztemetés elrendeléséről a polgármester dönt.

7. § (2) bekezdés: A polgármester, kérelemre az eltemettetésre köteles személyt a köztemetés költségeinek megtérítési kötelezettsége alól  különös méltánylást érdemlő esetben részben vagy egészben mentesítheti vagy legfeljebb 18 havi részletfizetést engedélyezhet, ha a köztemetés költsége a család létfenntartását veszélyezteti és az eltemettetésre kötelezett személy családjában az egy főre számított havi jövedelem nem haladja meg az öregségi nyugdíj mindenkori legkisebb összegét, egyedül élő esetén az öregségi nyugdíj mindenkori legkisebb összegének 150 %-át és a kérelmező családja az Szt. 4. § (1) bekezdés b) pontja szerinti vagyonnal nem  rendelkezik.

1. **Gyermekvédelmi ellátásokról szóló 15/2016. (VIII.5.) önkormányzati rendelet** 5.§ (6) bekezdése alapján az iskolakezdési támogatás megállapítása
2. **A közúti közlekedésről szóló 1988. évi I. törvény** 46.§ (1) bekezdésének a) pontja szerinti közútkezelői ügyekben.

**Környezetvédelmi Bizottság:** A Környezetvédelmi Alap létrehozásáról szóló 17/2017. (XI.30.) 4.§ (3) bekezdés alapján dönt a Környezetvédelmi Alap felhasználásáról.

**CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2019. (. ) önkormányzati rendelete**

**az önkormányzat szervezeti és működési szabályzatáról szóló**

**rendelet-tervezet általános indokolása:**

Az Alaptörvény 32. cikk (1) bekezdés d) pontja szerint a helyi önkormányzat a helyi közügyek intézése körében törvény keretei között meghatározza szervezeti és működési rendjét.

A Magyarország helyi önkormányzatairól szóló 2011. évi CLXXXIX. törvény 53 § (1) bekezdése meghatározza a képviselő-testület a szervezeti – és működési szabályzatának tartalmi elemeit.

A fentiek szerint a rendelet-tervezet tartalmazza a szervezeti – és működési szabályzat tartalmi elemeit.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Figyelembe vettük a jogszabályszerkesztésről szóló 6/2009. (XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

A rendelet-tervezetben a jelenleg hatályos rendelethez viszonyítva részletesebb rendelkezéseket tartalmaz, valamint szabályozza a tanácsadóra, igazgatási szünetre vonatkozó rendelkezéseket.

**A rendelet-tervezet részletes indokolása:**

Az 1-2. §-hoz

A rendelet-tervezet tartalmazza a rendelet általános rendelkezéseit.

A 3-5.§-hoz

A rendelet-tervezet tartalmazza a képviselő-testület tagjainak számát, illetve az önkormányzat által ellátott feladatokat, azok ellátási módját.

A 6-37. §-hoz

A rendelet-tervezet tartalmazza a képviselő-testület működésének szabályait, ülések formáit, a képviselő-testületi ülésre, döntéshozatalra és döntésekre és jegyzőkönyvre vonatkozó szabályokat.

A 38-47. §-hoz

A rendelet-tervezet tartalmazza az állandó bizottságokat azok tagjainak számát, a bizottság működésére vonatkozó szabályokat és a bizottságok feladatait.

A 48-50. §-hoz

A rendelet-tervezet tartalmazza a képviselők jogállását, az összeférhetetlenségi és vagyonnyilatkozattételi eljárás szabályait.

Az 51-52. §-hoz

A rendelet-tervezet a képviselő-testületi tagokra, polgármesterre és alpolgármesterre tartalmaz szabályokat.

Az 53-55. §-hoz

A rendelet-tervezet tartalmazza a lakossági fórumok formáit, azokra vonatkozó szabályokat.

Az 56. §-hoz

Az önkormányzat társulásaira vonatkozóan tartalmaz rendelkezést a rendelet-tervezet.

Az 57. §-hoz

Ez a szakasz az önkormányzatnak vagyonára és gazdálkodására tartalmazza rendelkezéséket.

Az 58-59. §-hoz

A rendelet-tervezet tartalmazza Polgármesteri Hivatalra vonatkozó alapvető szabályozást, ideértve az ügyfélfogadás rendjét is.

A rendelet-tervezet a felhalmozott szabadságokra tekintettel igazgatási szünet elrendelést tartalmazza.

A 60. §-hoz

Ez a szakasz az önkormányzatnak a nemzetiségi önkormányzattal való együttműködését tartalmazza.

A 61. §-hoz

A hatályba léptető rendelkezést tartalmaz ez a szakasz. Jelen rendelet-tervezet elfogadásával és annak hatályba lépésével egyidejűleg hatályon kívül helyeződik a szervezeti és működési szabályzatot jelenleg szabályozó önkormányzati rendelet és annak egyes módosításai.

**HATÁSVIZSGÁLATI LAP**

**CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2019. (. ) önkormányzati rendelete**

**az önkormányzat szervezeti és működési szabályzatáról szóló**

**rendelet-tervezethez**

1. **Társadalmi hatások**

A szervezeti – és működési szabályzattal az önkormányzat működése átláthatóvá válik.

1. **Gazdasági, költségvetési hatások**

A rendeletben foglaltak végrehajtásának gazdaságra, költségvetésre gyakorolt hatásai nincsenek.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása nincs.

1. **A jogszabály megalkotásának szükségessége, a jogalkotás elmaradásának várható következmények**

A rendelet megalkotása a Magyarország helyi önkormányzatairól szóló 2011. évi CLXXXIX. törvényrendelkezéseinek betartása miatt szükséges.

A rendeletalkotás elmaradása azzal a következménnyel járna, hogy nem teljesülne a magasabb szintű jogszabály rendelkezései.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.